stanford-oval/wikipedia huggingface dataset:
דיוק ניוקם: פרויקט מנהטן
עלילה

פרויקט מנהטן מציג את גיבור הפעולה דיוק ניוקם באור שוביניסטי-הומוריסטי, כאשר הפעם הגיבור נלחם נגד מק מורפיקס (Mech Morphix), מדען משוגע אשר משתמש בחומר רדיואקטיבי דמוי רפש ירוק בשם ג.ל.ו.פ. (G.L.O.P.P; ראשי תיבות של Gluon Liquid Omega-Phased Plasma) על מנת ליצור מוטציות קטלניות מבעלי חיים על מנת להשתלט על האי מנהטן שבעיר ניו יורק. בין היצורים שמורפיקס יצר, ניתן למנות אליגטורים אנושיים, מקקים ענקיים ואף חזירים-שוטרים, אויב אייקוני מהמשחק דיוק ניוקם 3D. בנוסף למוטנטים, דיוק פוגש באויבים חדשים כמו אישה-מכנית ומצלמות אבטחה קטלניות.
עלילה > שלבים

פרק 1 - מרד בגגות (Chapter 1 - Rooftop Rebellion) – השלב מתחיל בנאומו של ראש העיר ניו יורק על פועלו היוצא דופן של דיוק. באמצע הנאום, שני חזירים-שוטרים יורדים מגג הבניין ומאיימים על הקהל. דיוק לא מהסס לרגע, שולף את אקדחו הזהוב והורג אותם, ולאחר מכן עולה לעליית הגג של גורד השחקים. השלב כולו מתרחש בגגות של גורדי השחקים של העיר ובסופו, דיוק נלחם כנגד מורפיקס אשר נמצא במסוק ומצליח להפילו לקרקע.
פרק 2 - צינון בצ'יינהטאון (Chapter 2 - Chinatown Chiller) – לאחר ההתרסקות של המסוק, מתגלה כי דיוק ומורפיקס שרדו ומורפיקס בורח. כעת, דיוק נלחם בדרכו בשכונת הצ'יינהטאון מול אויבים חדשים. בסופו של השלב, דיוק מגיע למועדון לילה בשם מינג ושם נלחם בבעליו, גאטור גראנט (אליגטור מוטנטי). לאחר שדיוק הביס את גאטור גראנט, דיוק יורד לרכבת התחתית של ניו יורק. עיצוב השלב והאויבים מושפע רבות מהתרבות הסינית ובמיוחד מאמנות הלחימה קונג פו.
פרק 3 - הרס במטרו (Chapter 3 - Metro Mayhem) – הפרק מתרחש כולו במטרו של ניו יורק ובתחנותיה, השורצים בחרקים מוטנטים. הבוס של הפרק הזה הוא ראצ'ואיד (תיקן מוטנטי) ברמה 3, שדיוק נתקל בו בזמן רכיבה על אחת מרכבות המטרו לעבר מערכת רכבות תחתיות ישנה שאינה בשימוש.
פרק 4 - עולם תחתון נוראי (Chapter 4 - Unholy Underworld) – בדומה לפרק הקודם, גם הפרק הזה מתרחש במטרו של ניו יורק, רק באזור אשר אינו נמצא בשימוש יותר וכן בתעלות ביוב שונות הנמצאות בקרבת האזור. הבוס בפרק זה הוא מלכת החרקים, חרק מוטנטי ענקי שגודלו כגודל קרון רכבת. לאחר קרב נוקשה, דיוק מצליח להערים על מלכת החרקים וללכוד אותה במלכודת ובסופו של דבר היא נמחצת למוות על ידי קטר.
פרק 5 - מפעל מפחיד (Chapter 5 - Fearsome Factory) – לאחר המסע במטרו, דיוק מסתנן למפעל הג.ל.ו.פ. של מורפיקס, ששורץ הן במוטנטים והן במכונות של מורפיקס. הבוס בפרק זה הוא חולדאויד (חולדה מוטנטית) ברמה 3.
פרק 6 - מכולה בעייתית (Chapter 6 - Tanker Trouble) – לאחר המסע דרך מפעל הג.ל.ו.פ. של מורפיקס, דיוק מסתנן לתוך אוניית המכולות של מורפיקס, המכילה מכולות מלאות בגלופ. הבוס בפרק זה הוא פלייאויד (זבוב מוטנטי) אשר מסוגל לעוף, לירוק שלוליות גלופ ולהפוך לבלתי נראה לזמן קצר.
פרק 7 - קידוח מוסט (Chapter 7 - Deviant Drilling) – מאוניית המכולות, דיוק מסתנן לתוך אסדת ג.ל.ו.פ. (דומה לאסדת קידוח). הבוס של הפרק הזה הוא אישה-מכנית (אנדרואיד דמוי אישה) ברמה 3. לאחר שדיוק מביס את האישה המכנית, הוא משתגר באמצעות טלפורטר ישירות לתחנת החלל של מורפיקס.
פרק 8 - אבדון מסלולי (Chapter 8 - Orbital Oblivion) – הפרק האחרון, מתרחש כולו בתחנת החלל של מורפיקס. הפרק מאופיין בגרביטציה נמוכה, מה שמאפשר לדיוק לקפוץ למרחקים ללא שימוש בתרמיל ריחוף. הבוס בשלב זה הוא מורפיקס עצמו, אשר בנה רובוט ענק עליו הוא שולט. לאחר שדיוק מביס את הרובוט והורג את מורפיקס, תחנת החלל משמידה את עצמה ודיוק מצליח לחזור לכדור הארץ בטרם הושמדה כליל.
עלילה > כלי נשק

ישנם שמונה כלי נשק במשחק וכן נשק נוסף "סודי". בסך הכל יש שלושה סוגי תחמושת הנמצאים בשימוש: כדורים, מטעני צינור וגלופ.
המגף האדיר – כינוי לרגלו של דיוק אשר בעזרתה הוא יכול לבעוט באויביו ולהסב להם נזק. זהו נשק אייקוני אשר מזוהה עם הסדרה כולה.
אקדח – אקדח חצי-אוטומטי מסוג נשר המדבר מצופה זהב. זהו הנשק ההתחלתי שהשחקן מקבל במשחק.
מטען צינור – מטען דמוי רימון יד שמופעל בשלט רחוק. ניתן לפוצץ בכל פעם מטען אחד.
שוגטאן – רובה צייד, שמשתמש ב-3 כדורים בכל פעם.
רובה סער – דמוי מקלע קל היורה 4 כדורים בכל לחיצה על ההדק.
קרן גלופ – נשק אשר יורה חומר כימי שהשפעתו הפוכה מזה של גלופ - החומר מחזיר מוטנטים לצורתם המקורית, כך שדיוק יכול למעוך אותם עם רגלו. הנשק דומה במהותו לנשק "ממזער" (Shrinker) מהמשחק דיוק ניוקם 3D, בכך ששניהם ממזערים את האויבים לגודל קטן, כך שהשחקן יכול למעוך אותם עם רגלו של דיוק. למרות העובדה שהחומר שהוא פולט הוא בעל השפעה הפוכה מזה של החומר גלופ, הנשק עדיין משתמש בגלופ כתחמושת.
רקטה נגד טנקים – נשק היורה מטעני צינור למרחק רב, בעל יכולות שיגור מהירה.
תותח פעימות (Pulse Cannon) – נשק אשר יכול לצבור זרם חשמלי בצורת כדור, אשר ניתן לשגרו לעבר אויבים ולהסב להם נזק. הנשק משתמש בגלופ כתחמושת.
X-3000 – נשק בונוס סודי, שניתן להשיג על ידי השגת כל ה-Nukes במשחק ברמת הקושי הגבוהה ביותר. הנשק יורה ברק ומחסל כל אויב במכה אחת. הנשק אינו משתמש בשום תחמושת ולכאורה ניתן לירות בו מספר בלתי מוגבל של פעמים ברצף.
פיתוח

ב-1996, ג'ורג' ברוסרד נשאל לגבי פרויקטים עתידיים של 3D Realms: הוא אמר כי משחק מסדרת דיוק ניוקם בסגנון גלילת צד בשם דיוק ניוקם לנצח נמצא בתהליך הפקה ואמור לצאת במהלך דצמבר 1997. מאוחר יותר התברר כי הפרויקט בוטל וכי במקומו יפותח משחק המשך ל-דיוק ניוקם 3D תוך שמירה על השם. כאשר פרויקט מנהטן הוצג לראשונה לציבור, הופצו שמועות כי הוא המשחק ש-3D Realms ביטלה, אך שמועות אלו הופרכו כאשר התגלה כי פרויקט מנהטן הוא משחק אשר מפותח על ידי Arush Entertainment. פורט מגרסת המחשב לקונסולת המשחקים Xbox 360 יצא לאור לשירות Xbox Live Arcade ב-23 ביוני 2010, תמורת 800 נקודות מיקרוסופט (MSP). הגרסה כללה שני אווטארים כפרס (תרמיל ריחוף וחולצה עם הלוגו של דיוק ניוקם), שניתן להשיגם במשחק.
פיתוח > מעמד חוקי

ב-2004 המפתחת Arush Entertainment נקנתה על ידי HIP Interactive. זמן קצר לאחר מכן, חברת HIP פשטה רגל. בעקבות הליכי פשיטת הרגל, הזכויות על הכותר הועברו על ידי בית המשפט לחברת פשיטת רגל. חברת 3D Realms ניסתה להשיג את הזכויות לכותר בחזרה, אך לא צלחה בזאת. המקרה תועד על ידי ג'ו סיגלר, ממנהלי אתר האינטרנט של הבחרה, באתר הפורומים. בפוסט שכתב ב-11 במאי 2006, סיגלר פירט על המצב:
Arush נקנתה על ידי חברה גדולה. חברת האם קרסה ו-Arush יחד איתה. בפסיקת בית המשפט, הזכויות ל-DNMP כרגע הועברו לבעלותה של חברת החזקות אשר מעורבת בתהליכי פשיטת רגל של חברת האם שאני לא זוכר את שמה. סקוט ואני ניסו ליצור קשר איתם לגבי השגת הזכויות בחזרה כדי שנוכל למכור אותו בעצמנו, או לשחרר אותו כתוכנה חופשית. לצערינו, החברה אמרה כי היא "לא מעוניינת להתעסק איתנו", לפי סקוט. אז הזכויות של DNMP נמצאות בבלאגן, לצערינו. אני אהמר אם כולנו, החבר'ה "שהם" דיוק ניוקם, נוכל כנראה להילחם על כך ולהחזיר את הזכויות בחזרה, אבל זה לא יהיה שווה את זה, באמת. הוצאות המשפט הכרוכות רק בשביל שחרור הכותר כתוכנה חופשית או בשביל למכור אותו גבוהות מדי, שכן לא מכרנו מספיק עותקים מלכתחילה.
המקור באנגלית
Arush got bought out by a larger company. The parent company went belly up, and took Arush down with 'em. DNMP is now the legal property of a court-appointed holding company involved in the bankruptcy proceedings of the parent company whose name I can't remember. Scott & I tried to contact them about either getting the rights back so we could sell it ourselves, or just releasing it as freeware. Unfortunately, said company "isn't interested in dealing with us", per Scott. So DNMP is in rights hell, unfortunately. I would wager being the folks who "are" Duke Nukem, we could probably fight that and get the rights back, but it wouldn't be worth it, really. A lot of court costs just to release a game as freeware, or sell it when it didn't sell much in the first place.
זמן מה לאחר פשיטת הרגל, האתר הרשמי של המשחק נפל והדומיין נקנה בסכום כסף גבוה. למרות זאת, ג'ו הצליח להשיג עותק מלא של האתר מעובד לשעבר של Arush וכעת מאחסן אותו באתר של 3D Realms.
בסוף פברואר 2009, מפיצת משחקי הווידאו הדיגיטלית GOG.com הכריזה על כך שמספר כותרים בבעלותה של Apogee Software יהיו זמינים לקנייה באתר בעתיד. דיוק ניוקם: פרויקט מנהטן הופיע ברשימת הכותרים. המשחק החל להימכר ב-10 במרץ 2009, דרך החנות הדיגיטלית של GOG.com. כאשר נשאל לגבי כך, ג'ו השיב בפוסט בפורומים של 3D Realms, כי נעשתה עבודה משפטית ב-2008 על מנת לשחרר את הזכויות למשחק.
המשחק זמין לרכישה באתר ZOOM Platform, זמין לרכישה מהמרקט של Xbox Live לקונסולת המשחקים Xbox 360 וכן הותאם לאחור לקונסולת המשחקים Xbox One. גרסה למערכת ההפעלה iOS יצאה לאור ב-18 בדצמבר 2013, כך שהמשחק זמין ב-App Store. ב-28 בדצמבר 2015, GOG.com הכריזה על מבצע מכירה אחרונה וכי המשחק יפסיק להימכר בחנות החל מ-1 בינואר 2016 בשעה 00:59 שעון ישראל. ב-19 ביולי 2020, המשחק הוסר מהחנות הדיגיטלית סטים.
ביקורת

| ציונים> ציונים כללים.אתר | ציונים> ציונים כללים.ציון |
| --- | --- |
Metacritic: (PC)‏ 78/100  (X360)‏ 41/100  (iOS)‏ 55/100
ציוני סקירה
אתר: ציון
CGM:  (PC)
CGW:  (PC)
Eurogamer: 6/10 (PC)   2/10 (Xbox 360)
GameRevolution: D+ (Xbox 360)
GameSpot: 7.9/10 (PC)
GameSpy: 83% (PC)
GameZone: 8.1/10 (PC)   2.5/10 (Xbox 360)
IGN: 7.7/10 (PC)   4/10 (Xbox 360)
OXM (ארצות הברית): 6/10 (Xbox 360)
PC Gamer (ארצות הברית): 75% (PC)
VideoGamer.com: 3/10 (iOS)
Entertainment Weekly: B+ (PC)
Atomic: Maximum Power Computing: 5.5/10 (PC)
על פי אתר הציונים Metacritic, גרסת המחשב האישי קיבלה באופן כולל ביקורות חיוביות ואוהדות, גרסת ה-Xbox 360 קיבלה באופן כולל ביקורות שליליות וגרסת ה-iOS קיבלה ביקורות מעורבות. האתר GameSpy כינה את גרסת המחשב האישי ”משחק ארקייד-פלטפורמה חלקלק במחיר סביר [...] מציג את דיוק באופן מושלם; ביצועי מערכת טובים; שימוש נבון בתלת מימד”. האתר GameSpot היה יותר נייטרלי על אותה הגרסה וציין כי ”[המשחק] פשוט ונראה טוב [...] השלבים ענקיים ולרובם יש מספר דרכים שאתה יכול לקחת”. האתר IGN כינה את גרסת המחשב ”כותר מלוטש, בדוק ואמיתי [...] ראוי להמלצה, במיוחד עם המחיר הנמוך והאנטי-גיבור האהוב”. בניגוד לכך, אותו אתר ביקר את גרסת ה-Xbox 360 וכינה אותה ”חיקוי זול בהשוואה למה שקיים בשוק” ו-”עדיף לזנוח אבן אחת מהעבר”.
לעולם לא עוד

אבן חקוק בשבע שפות - "לא עוד!"
אנדרטה במחנה דכאו ועליה הכיתוב "לעולם לא עוד" ביידיש (קיינמאל מער), בצרפתית (Plus jamais), באנגלית (Never Again), בגרמנית (Nie wieder) וברוסית (Больше никогда)
לעולם לא עוד (ביידיש: קיינמאָל מער; באנגלית: Never Again; ברוסית: Никогда больше; בפולנית: Nigdy Więcej) הוא ביטוי המתאר לקח שלמד העם היהודי מהשואה ולפיו אסור שפשע כזה - רצח עם גזעני, אכזרי ושיטתי - יתרחש בשנית.
בהקשר למדינת ישראל הביטוי משמש כמוטו לאחת ממטרות הקמתה: הבטחת ביטחון העם היהודי ודאגה לכך שרצח עם שיטתי כנגד העם היהודי לא יתרחש בשנית. הביטוי נפוץ בהקשר של צבא יהודי והגנה עצמית, כאשר ההקשר הוא שכוח יהודי לוחם וחמוש יבטיח שהעם היהודי לא יעמוד שוב חסר מגן. הביטוי משמש גם כהצדקה להתחמשות של ישראל והפעלת צה"ל למרות ביקורת בינלאומית. בין השאר נטען שהנשק הגרעיני שלכאורה יש לישראל נועד להבטיח ש"לעולם לא עוד" יעמדו היהודים, ובפרט ישראל, בפני השמדה, וזאת על ידי הרתעה אסטרטגית וברירת שמשון.
הביטוי משמש גם מוטו לצבאיות היהודית ונפוץ בנאומים מדיניים, טקסי זיכרון, בעיתונות, במאמרי דעה, בפרסומים שונים ועוד.
 הביטוי גם נמצא בשימוש בקרב ארגונים שונים, בהם הליגה להגנה יהודית; בשנת 1971 כתב מנהיג הליגה, הרב מאיר דוד כהנא, את ספרו הראשון וקרא לו בשם "Never Again". להקת המטאל Disturbed כתבה שיר בשם "Never Again" שנושאו הוא השואה ומניעת שואה נוספת נגד העם היהודי. בשנת 2000 יצא ספרו של ההיסטוריון מרטין גילברט: Never Again: A History of the Holocaust.
יש המכלילים אותו למוסר השכל אוניברסלי: על הקהילה הבין-לאומית להבטיח ולפעול שרצח עם לא יתרחש בשנית, כפי שהתרחשה השואה. כך למשל עשה שר החוץ האמריקאי ג'ון קרי שימוש בביטוי "לעולם לא עוד" בהתייחס לצורך של ארצות הברית להגיב צבאית על המתקפה בנשק כימי בסוריה שביצע נשיא סוריה בשאר אל-אסד.
הרב מאיר כהנא בספרו "הליגה להגנה יהודית" כתב פרשנות נוספת לביטוי זה: ”הסיסמה המחשמלת "לעולם לא עוד" לא נועדה להכריז שלא תתרחש עוד פעם שואה. לא ייתכן להצהיר דבר כזה, כי המציאות היא שכל עוד שוכנים יהודים בין לא-יהודים, יש סכנה שתהיה שואה. אלא, פירוש הסיסמה הוא שאם, חס ושלום, תהיה עוד שואה או גילוי אנטישמיות אחר, לעולם לא תחזור על עצמה אותה פסיביות אדישה ופחדנית מצד אחים יהודיים — "לעולם לא עוד" שערוריית שתיקה. את הייעוד הזה היצבנו לעצמנו, וכך יצא לדרך המאבק למען יהודי ברית המועצות”.
קריאות "לעולם לא עוד" בעקבות מלחמת חרבות ברזל

ב-7 באוקטובר 2023, בעקבות מתקפת הטרור של חמאס על ישראל בה אלפי מחבלים טבחו וביצעו פשעים נגד האנושות בכ-1,163 ישראלים וחטפו 251 בני אדם נוספים - בהם קשישים, נשים וילדים - הואר שער ברנדנבורג בברלין בצבעי דגל ישראל. ב-9 בנובמבר הואר השער בצבעי כחול-לבן ועליו היה כתוב "לעולם לא עוד זה עכשיו!" בגרמנית.
הערות שוליים

↑  יהושע בריינר, פולין‏, הרמטכ"ל באושוויץ: "לעולם לא עוד" - וואלה חדשות, באתר וואלה, 30 באפריל 2008
↑  אובמה: "בואו נתנגד לאנטישמיות ונעניק משמעות אמיתית למילים לעולם לא שוב", באתר nana10‏
↑  קרי והייגל בסנאט: "לסירוב לתקיפה בסוריה תהיה משמעות גם מול הגרעין האיראני", באתר nana10‏
↑  סיפורה של הליגה להגנה יהודית :: פרק א- היהדות הסובייטית: שומר אחי אנוכי!, באתר www.rabbikahane.org (ארכיון)
↑  ※ ישראל במלחמה - תמונת מצב, באתר המכון למחקרי ביטחון לאומי (טבח ה-7 באוקטובר, שקף 4) מעודכן ל-20 באוקטובר 2024
↑  ※ ישראל במלחמה - תמונת מצב, באתר המכון למחקרי ביטחון לאומי מעודכן ל-20 באוקטובר 2024
↑  ציקי ברנדוין, "לעולם לא עוד זה עכשיו!" הכיתוב על השער המפורסם בגרמניה | צפו, באתר ערוץ 7, 9 בנובמבר 2023.
שלט עם הכיתוב האנגלי "Never Again" בעצרת התמיכה בוושינגטון לישראל שנערכה במהלך מלחמת חרבות ברזל
לואיזיאנה

ערך זה עוסק באחת מחמישים מדינות ארצות הברית. אם התכוונתם לטריטוריה הצרפתית הישנה, ראו .
לואיזיאנה (באנגלית: Louisiana ‏האזנהקובץ:En-us-Louisiana.ogg‏Ⓘ‏) היא מדינה בדרום ארצות הברית, הגובלת במערב בטקסס, בצפון בארקנסו, במזרח במיסיסיפי ובדרום במפרץ מקסיקו.
בירת המדינה היא באטון רוז', והעיר הגדולה בה היא ניו אורלינס.
מקור השם

שמה של לואיזיאנה ניתן על ידי מגלה הארצות הצרפתי רנה-רובר קוואלייה, אדון לה-סאל עת ביקר באזור והכריז עליה כטריטוריה צרפתית. הוא ניתן לה על שם מלך צרפת לואי ה-14 שנודע בכינויו "מלך השמש", ששלט בה בין השנים 1643–1715.
היסטוריה > שבטים אינדיאנים

קודם להתיישבות האירופאית בלואיזיאנה התגוררו באזור שבטים אינדיאנים רבים. זכרם של שבטים אלה נשתמר בשמותיהם ערים ואתרים בלואיזיאנה.
שבט אטאקאפה שכן באזור דרום מערב לואיזיאנה, באזור בו מצויים בימינו המחוזות ורמיליון, קמרון, לאפייט, אקאדיה, ג'פרסון דייוויס וקאלקאסיו.
שבט צ'יטימאצ'ה שכן בדרום מזרח המדינה. באזור זה מצויים המחוזות איבריה, אסמפשן, סנט מרי, סנט מרטין התחתון, טרבון, לה-פורש, סנט ג'יימס, סנט ג'ון (יוחנן המטביל), סנט בו, סנט צ'ארלס, ג'פרסון, אורלינס, סנט ברנרד ופלאקוומינס.
שבט באיוגולה, חלק מאומת האינדיאנים צ'וקטאו, שכן באזור בו נמצאים היום מחוזות סנט הלנה, טנגיפוהא, וושינגטון, מחוזות באטון רוז' המזרחי והמערבי, מחוז ליווינגסטון ומחוז סנט טאמאני.
שבט הומה שכן במקום בו מצויים היום מחוזות פליסיאנה המזרחית והמערבית, ומחוז פויינט קופי (השבט שכן 150 ק"מ צפונית לעיר הקרויה על שמו).
שבט אבוייל (חלק מאומת נאצ'ז) שכן באזור בו מצויים במאה ה-21 המחוזות אווילס וקנוקורדיה.
שבט טוניקה שכן באזור בו מצויים מחוזות טנסס, מדיסון וקרול המזרחית והמערבית.
במרכז לואיזיאנה של ימינו שכן שבט קאדו.
היסטוריה > ראשית ההתיישבות האירופאית

בשנת 1528 הגיעו לאזור לואיזיאנה המגלים האירופאים הראשונים - משלחת ספרדית בראשותו של פנפילו דה נארוואז, שגילתה את שפך נהר המיסיסיפי. שלוש-עשרה שנים לאחר מכן ארננדו דה סוטו חקר את האזור, אולם לאחר מסע מחקר זה החליטו השלטונות הספרדים שלא להתיישב באזור.
חוקרים צרפתיים, ובהם רובר קבלייר דה לה סאל, הגיעו למקום בשנת 1682 וקרא לאזור לואיזיאנה על שמו של לואי ה-14. בשנת 1699 הקים פייר לה מויין ד'איברוויל את התיישבות הקבע הראשונה באזור.
היסטוריה > מושבה צרפתית

הצרפתים התחילו להתיישב בצפון אמריקה כבר ב-1600, בקנדה של ימינו. ההתיישבות בלואיזיאנה היוותה חלק ממושבת הכתר צרפת החדשה, שטענה לבעלות על שטחים נרחבים משני עברי נהר המיסיסיפי בין מפרץ מקסיקו לקנדה. רוב ההתיישבויות שכנו לאורך נהר המיסיסיפי ויובליו שימשו נתיב התחבורה והמסחר העיקרי של ההתיישבויות ותחנות סחר.
בתחילה שימשה מוביל כבירת חבל זה של המושבה ולאחריה בילוקסי. החל משנת 1722 הפכה ניו אורלינס לעיר הבירה.
היסטוריה > מושבה ספרדית

בעקבות ניצחונה במלחמת הצרפתים והאינדיאנים השתלטה בריטניה על כל השטחים שממזרח לנהר המיסיסיפי במסגרת חוזה פריז. צרפת ויתרה על יתרת השטח של לואיזיאנה שהפך לשטח בשליטת ספרד על פי הסכם פונטנבלו משנת 1762.
בתקופת השלטון הספרדי גרשו הבריטים מספר אלפים של דוברי צרפתית מאקדיה ללואיזיאנה, ואלה התיישבו באזור ניו אורלינס. דוברי צרפתית אלה יצרו את תרבות הקאג'ון של האזור.
בשנת 1800 השתלט נפוליאון על לואיזיאנה בהתאם לחוזה סן אילדפונסו.
היסטוריה > רכישת לואיזיאנה

בשנת 1803 רכשה ארצות הברית את הפרובינציה הצרפתית לואיזיאנה מנפוליאון תמורת 15 מיליון דולרים. היא חילקה אותה לשתי טריטוריות - טריטוריית אורלינס - שהפכה למדינת לואיזיאנה בשנת 1812, ומחוז לואיזיאנה.
בינואר 1815, במסגרת מלחמת 1812, התקיים בניו אורלינס, קרב בין חיילים בריטים לחיילי ארצות הברית בפיקודו של אנדרו ג'קסון, לימים הנשיא, אז היה הקרב שסלל את דרכו לנשיאות והיה הקרב האחרון על אדמת ארצות הברית שבו האמריקאים נלחמים מול כוחות זרים.
הגבול בין חלקה המערבי של לואיזיאנה לבין טקסס שהייתה אז בשליטת ספרד נותר במחלוקת עד חוזה אדמס אוניס משנת 1819.
בשנת 1849 עברה בירת המדינה מניו אורלינס לבאטון רוז'.
היסטוריה > מלחמת האזרחים

אף שלואיזיאנה הייתה מדינה בה העבדות הייתה מותרת, הייתה בה אוכלוסיית השחורים המשוחררים הגדולה ביותר מבין מדינות ארצות הברית.
ב-26 בינואר 1861 פרשה לואיזיאנה מארצות הברית, והצטרפה לקונפדרציית המדינות של אמריקה. ב-25 באפריל 1862 נכבשה המדינה על ידי כוחות הצבא הפדרלי. בשל תמיכת רבים מהתושבים בהישארות באיחוד, המשיכה לואיזיאנה לשלוח נציגים לקונגרס החל משנה זו ועד תום המלחמה (שאז חזרה להיות מדינה באיחוד).
היסטוריה > הוריקנים

במהלך ההיסטוריה ספגה לואיזיאנה מספר סופות הוריקן חריפות במיוחד. תיעוד מסודר בנושא התגבש בהדרגה. התיעוד המוקדם ביותר להוריקן כזה הוא משנת 1856 שגרם להרס רב. בשנת 1957 הוריקן אודרי שפגעה בלואיזיאנה וטקסס גרמה ליותר מ-500 מקרי מוות. בשנת 1965 הוריקן בטסי גרמה אף היא להרס רב ופגיעה בנפש. בשנת 1992 הוריקן אנדרו פגעה בלואיזיאנה, פלורידה ואיי באהמה, וגרמה לנזק כולל שנאמד בכ-26 מיליארד דולר.
ב-30 באוגוסט 2005 פגעה סופת ההוריקן קתרינה בחופי המדינה וגרמה נזקים נרחבים באזור החוף. למעלה משני מיליון תושבים נאלצו לעזוב את בתיהם, והנזקים הוערכו בעלות של עשרות מיליארדי דולרים.
באוגוסט 2021 האזור נפגע מהוריקן איידה והוכרז כ"אזור אסון" על ידי הממשל.
גאוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
גאוגרפיה > טופוגרפיה

שטחה של לואיזיאנה מתחלק לשניים - אזור גבעות ואזור החוף.
אזור החוף הוא אזור ביצתי הנמצא לגדותיו של נהר המיסיסיפי, החוצה את המדינה מצפון לדרום, ונשפך למפרץ מקסיקו.
נהר המיסיסיפי זורם על רמה הנוצרת ממשקעיו ומהסחף שהנהר מביא. משני צידי הנהר משתפלת הקרקע ונמצאים שטחי ביצות נרחבים, שגובהם הממוצע 3 מטרים מעל פני הים.
סוללות עפר משני צידי הנהר וכן מצידי זרועות הנהר נועדו למנוע את הצפת השטחים על ידי המיסיסיפי.
אזור הגבעות בצפונה של המדינה הוא שטח גבעות מיוער שגובהו כ-20 מטרים מעל פני הים. בין אזור הביצות לאזור הגבהות נמצאת ערבת עשב מישורית. אזור הגבעות בשיאו (הר דריסקול) מגיע לגובה של 164 מטרים מעל פני הים.
נהרות נוספים במדינה: נהר סבין המהווה את גבול המדינה המערבי, ונהר פרל המהווה את גבול המדינה המזרחי, נהר קלקאסיו, נהר מרמנטאו, נהר ורמיליון. אורכם הכולל של נהרות המדינה מגיע לכ־6,400 ק"מ. שטח פני האגמים במדינה הוא כ־2,735 קמ"ר, ושטח פני הנהרות 804 קמ"ר.
לואיזיאנה היא המדינה השנייה והאחרונה בארצות הברית של אמריקה (אחרי קליפורניה) בה יש נקודות ביבשה שגובהן נמוך מגובה פני הים.
גאוגרפיה > גאולוגיה

מרבית הקרקע של לואיזיאנה מקורה במשקעים שהובאו לאזור על ידי נהר המיסיסיפי. סחף שהביא עמו הנהר יצר את לשון הים ואת דלתת המיסיסיפי המהווה את מרבית שטח המדינה.
בשל חסימת הנהר בסכרים שנועדו למנוע הצפות, נעצרת הבאת הסחף על ידי הנהר לאזורים השונים בדלתת הנהר, דבר המביא לירידת פני הקרקע ולאובדן שטחי חוף, וכיסויים במי ים.
ממשל ופוליטיקה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בירת מדינת לואיזיאנה היא באטון רוז' ובה ממוקם בניין הקפיטול המדינתי של לואיזינה, בה שוכנים בתי המחוקקים של לואיזינה ומשרד המושל. הבניין נחנך ב-1932 וגובהו 137 מטר. נחשב לבניין הקפיטול הגבוה ביותר בכל ארצות הברית.
ממשל ופוליטיקה > הרשות המבצעת

מושל מדינת לואיזיאנה הוא ג׳ף לנדרי, חבר המפלגה הרפובליקנית. שני חברי הסנאט של ארצות הברית מטעם לואיזיאנה הם ביל קסידי וג'ון נילי קנדי (חברי המפלגה הרפובליקנית). למדינה שישה חברי קונגרס: חמישה מהם חברי המפלגה הרפובליקנית ואחד חבר המפלגה הדמוקרטית, אחד מהם הוא מייק ג'ונסון מהמחוז הרביעי, המכהן כיושב ראש בית הנבחרים של ארצות הברית.
ממשל ופוליטיקה > שיטת המשפט

לואיזיאנה היא המדינה היחידה בארצות הברית בה שיטת המשפט היא "קונטיננטלית" (Civil Law), ולא משפט מקובל אנגלי.
השיטה מכונה גם "השיטה האזרחית" ("Civilian System"). בניגוד לשמועה המקובלת, המשפט של לואיזיאנה אינו מבוסס על קוד נפוליאון (אף שהקוד האזרחי התקבל בלואיזיאנה באותה עת, שכן קוד נפוליאון הוכנס לשימוש ב-1804 בעוד רכישת לואיזיאנה התבצעה ב-1803).
בלואיזיאנה אחוז הכלואים הגבוה בעולם - 1% מאוכלוסיית המדינה נמצאים בבתי כלא (1,013 אסורים על כל 100,000 תושבים).
ממשל ופוליטיקה > שיטת הבחירות

לואיזיאנה ייחודית בין מדינות ארצות הברית בשיטת הבחירה שלה, הן בפן המדינתי והן בפן המקומי. ביום הבחירות רצים כל המועמדים בכל מחוז בחירה במעין פריימריז, והמועמד לו מעל 50% מהקולות זוכה. אם אין מועמד לו מעל 50% מהקולות, שני המועמדים להם מספר הקולות הרב ביותר רצים שוב לבחירה חוזרת חודש לאחר מכן. בבחירות אלה אין חשיבות למפלגה - וכל מפלגה יכולה לשלוח מספר מועמדים לכל מחוז בחירה.
כלכלה

התוצר המדינתי הגולמי של לואיזיאנה בשנת 2003 היה 140 מיליארד דולר אמריקני. ההכנסה הממוצעת לנפש בשנה זו הייתה $26,312 (מקום 23 מבין מדינות ארצות הברית).
התוצר החקלאי העיקרי של המדינה כולל מאכלי ים (לואיזיאנה היא המפיקה הגדולה ביותר בעולם של חסילונים), כותנה, סויה, בקר, קנה סוכר, עופות וביצים, חלב ומוצריו ואורז.
התוצרים התעשייתיים של המדינה כוללים מוצרים כימיים, נפט ומוצרי זיקוקו, פחם, מזון מעובד, מוצרי נייר וכלי תחבורה. תנועת המסוקים היומית בלואיזינה היא מהגבוהות ביותר בכל ארצות הברית עקב הצורך בהעברת עובדים מתחנות זיקוק ואסדות הקידוח.
כלכלת המדינה מתבססת גם על ענף התיירות.
בחישוב שנערך על ידי המכון האמריקאי לחקר מדיניות ציבורית "American Enterprise Institute", נמצא כי מבין כלל מדינות ארצות הברית, התל"ג של לואיזיאנה היה הקרוב ביותר לתל"ג של מדינת ישראל, נכון לשנת 2012 (243 לעומת 241 מיליארד דולר, בהתאמה).
דמוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
דמוגרפיה > הערים הגדולות

ניו אורלינס
באטון רוז'
שריבפורט
מאטרי
לפאייט
ספורט > פוטבול

קבוצת הפוטבול המובילה של מדינת לואיזיאנה היא קבוצת ניו אורלינס סיינטס (באנגלית: New Orleans Saints- "הקדושים") מליגת ה-NFL, הקבוצה נוסדה בשנת 1967 וזכתה פעם אחת בתולדותיה בסופרבול של שנת 2009.לרוב צבעי הקבוצה הם - שחור, זהב ולבן.
ספורט > כדורסל

ללואיזיאנה קבוצה אחת המיוצגת בליגת ה-NBA, היא ניו אורלינס פליקנס.
ספורט > הוקי

ליגת ההוקי הנמוכה של ארצות הברית
ניו ראורלינז בראס (1997–2003) - ליגת ההוקי של החוף המזרחי
לואיזיאנה אייסגייטרוז - ליגת ההוקי של החוף המזרחי
בוסייר שרבפורט מדבגס - ליגת ההוקי של מרכז ארצות הברית.
השכלה > מכללות ואוניברסיטאות

| --- | --- |
 מכללת סנטנרי לואיזיאנה  אוניברסיטת דילרד  מכללת לואיזיאנה  אוניברסיטת מדינת לואיזיאנה הכוללת את הקמפוס הראשי בבאטון רוז', וכן את: אוניברסיטת מדינת לואיזיאנה אלכסנדריה  אוניברסיטת מדינת לואיזיאנה יוניס  אוניברסיטת מדינת לואיזיאנה שרוופורט  אוניברסיטת ניו אורלינס  אוניברסיטת ליולה ניו אורלינס  מכללת גבירתנו של הצלב הקדוש  מכללת גבירתנו של האדם  אוניברסיטת סאות'רן הכוללת את הקמפוס הראשי בבאטון רוז' וכן את: אוניברסיטת סאות'רן ניו אורלינס:  אוניברסיטת טוליין  אוניברסיטת לואיזיאנה הכוללת את: האוניברסיטה המדינתית גראמבלינג  אוניברסיטת לואיזיאנה שבמונרו  אוניברסיטת לואיזיאנה שבלפאייט  האוניברסיטה הטכנית של לואיזיאנה  האוניברסיטה המדינתית מקניס  האוניברסיטה המדינתית ניקולס  האוניברסיטה המדינתית נורת'ווסטרן  אוניברסיטת דרום מערב לואיזיאנה  אוניברסיטת סבייר של לואיזיאנה
סמלי המדינה

| סמלי מדינת לואיזיאנה> דגל.דגל לואיזיאנה Flag of Louisiana | סמלי מדינת לואיזיאנה> סמל.סמל לואיזיאנה Seal of Louisiana | סמלי מדינת לואיזיאנה> מוטו. | סמלי מדינת לואיזיאנה> כינוי. |
| --- | --- | --- | --- |
|  |  | "איחוד, צדק, ביטחון" "Union, justice, confidence" | "מדינת השקנאי" "Pelican State" |
| עץ | פרח | ציפור | חיה |
| טקסודיון דו-טורי Bald Cypress | מגנוליה Magnolia | שקנאי חום Brown pelican | דוב שחור אמריקני American black bear |
ראו גם

יהדות לואיזיאנה
לקריאה נוספת

ג'ואל בורן, מפרץ הנפט, נשיונל ג'יאוגרפיק ישראל, גיליון 149, אוקטובר 2010
ברוס ברקוט, מבצע הצלה בדלתת הנהר, נשיונל ג'יאוגרפיק, גיליון 149, אוקטובר 2010